અમદાવાદ,: જમાલપુર વિસ્તારમાં અાવેલા એક મકાનમાં મોડી રાતે અાગ લાગતાં ભારે દોડધામ મચી ગઈ હતી. અાગમાં ઘરની તમામ ઘરવખરી બળીને ખાખ થઈ ગઈ હોવાનું જાણવા મળે છે. ફાયરબ્રિગેડનાં સૂત્રોના જણાવ્યા પ્રમાણે અા અંગેની વિગત એવી છે કે જમાલપુર વિસ્તારમાં મીરાણા પીરની દરગાહ પાસે અાવેલ એક મકાનમાં ગઈ રાતના એક વાગ્યાના સુમારે અચાનક જ અાગ ફાટી નીકળી હતી. અાગ લાગતાં જ અાજુબાજુમાં રહેતા લોકો ભયભીત બની ઘરની બહાર દોડી ગયા હતા. બનાવની જાણ થતાં જ ફાયરબ્રિગેડના જવાનોએ ફાયરફાઈટર અને વોટર ટેન્કર સાથે તાત્કા‌િલક ઘટનાસ્થળે પહોંચી જઈ પાણીનો મારો ચલાવી અાગને કાબૂમાં લીધી હતી. અાગમાં તમામ ઘરવખરી બળીને ખાખ થઈ ગઈ હતી. જોકે સદનસીબે કોઈ જાનહા‌િન કે ઈજા થવા પામી નથી. અાગ શોર્ટ સર્કિટના કારણે લાગી હોવાનું જાણવા મળે છે.